***МЕЖДУНАРОДЕН КОДЕКС ПО МЕДИЦИНСКА ЕТИКА***

|  |  |
| --- | --- |
| ***ОБЩИ ЗАДЪЛЖЕНИЯ НА ЛЕКАРИТЕ*** | |
| *ЛЕКАРЯТ ТРЯБВА* | *винаги да извършва своя независима професионална преценка и да поддържа най-високите стандарти на професионално поведение.* |
| *ЛЕКАРЯТ ТРЯБВА* | *да зачита правото на всеки компетентен пациент да приема или да откаже лечение.* |
| *ЛЕКАРЯТ ТРЯБВА* | *да не позволява неговата преценка да бъде повлияна от лична изгода или несправедлива дискриминация.* |
| *ЛЕКАРЯТ ТРЯБВА* | *да се посвещава на предоставянето на компетентна медицинска помощ при пълна професионална и морална независимост със съчувствие и уважение на човешкото достойнство.* |
| *ЛЕКАРЯТ ТРЯБВА* | *да се отнася честно с пациентите и колегите си и да докладва пред съответните органи за лекарите, които практикуват неетично или некомпетентно или които се занимават с измама или лъжа.* |
| *ЛЕКАРЯТ ТРЯБВА* | *да не получава никакви финансови облаги или други стимули единствено заради насочване на пациентите или предписване на специфични продукти.* |
| *ЛЕКАРЯТ ТРЯБВА* | *да уважава правата и предпочитанията на пациентите, колегите и другите здравни професионалисти.* |
| *ЛЕКАРЯТ ТРЯБВА* | *да осъзнава своята важна роля в обучението на обществото, но трябва да бъде много внимателен при разгласяване на открития или нови лечебни методи чрез непрофесионални канали.* |
| *ЛЕКАРЯТ ТРЯБВА* | *да удостоверява само това, което той лично е проверил.* |
| *ЛЕКАРЯТ ТРЯБВА* | *да се стреми да използва ресурсите за здравна помощ по най-добрият начин в полза на пациента и общността.* |
| *ЛЕКАРЯТ ТРЯБВА* | *да търси подходяща помощ и внимание, ако той страда от психично или физическо заболяване.* |
| *ЛЕКАРЯТ ТРЯБВА* | *да зачита местните и националните етични кодекси.* |
| ***ЗАДЪЛЖЕНИЯ НА ЛЕКАРЯ КЪМ БОЛНИЯ*** | |
| *ЛЕКАРЯТ ТРЯБВА* | *винаги да има предвид задължението да уважава човешкия живот.* |
| *ЛЕКАРЯТ ТРЯБВА* | *да действа в най-добрия интерес на пациента при предоставяне на медицинска помощ.* |
| *ЛЕКАРЯТ ТРЯБВА* | *да отдава на своите пациенти пълна лоялност и използва всички налични ресурси за това. Когато дадено изследване или лечение е извън възможностите на лекаря, той трябва да го консултира или препрати към друг лекар, който има необходимите способности.* |
| *ЛЕКАРЯТ ТРЯБВА* | *да уважава правото на пациента на конфиденциалност. Етично е да се разкрие конфиденциална информация, когато пациентът е съгласен на това или когато има реална или близка заплаха за увреждане на пациента или за други лица и тази заплаха може да бъде отстранена само чрез нарушение на конфиденциалността.* |
| *ЛЕКАРЯТ ТРЯБВА* | *да предоставя спешна помощ като хуманитарен дълг, освен ако той е сигурен, че други лица желаят и са в състояние да окажат такава помощ.* |
| *ЛЕКАРЯТ ТРЯБВА* | *в ситуации, когато действа в полза на трета страна, да е сигурен, че пациентът има пълно познание за тази ситуация.* |
| *ЛЕКАРЯТ ТРЯБВА* | *да не встъпва в сексуални взаимоотношения със своите пациенти или в каквито и да е други оскърбителни или експлоататорски взаимоотношения.* |
| ***ЗАДЪЛЖЕНИЯ НА ЛЕКАРИТЕ КЪМ КОЛЕГИТЕ*** | |
| *ЛЕКАРЯТ ТРЯБВА* | *да се държи към колегите си така, както би искал те да се държат към него.* |
| *ЛЕКАРЯТ ТРЯБВА* | *да не подронва взаимоотношенията „лекар-пациент“ на своите колеги с цел да привлича пациенти.* |
| *ЛЕКАРЯТ ТРЯБВА* | *когато е медицински необходимо да комуникира с колегите, които са въвлечени в грижите за същия пациент. Тази комуникация трябва да зачита конфиденциалността на пациента и да бъде ограничена само до необходимата информация.* |